*Tämä artikkeli käsittelee pääkaupunkia. Samannimisestä maakunnasta katso Maputo (maakunta).*


  

  

  

  

  

  

  

  

**Maputo** on Mosambikin pääkaupunki. Se sijaitsee valtion kaakkoisosassa ja Intian valtameren rannikolla. Vuonna 2016 kaupungissa oli 1 257 500 asukasta, sen metropolialueella yhteensä noin 1 782 400 asukasta.

Historia
--------

 Lourenço Marques vuonna 1905 postikortissa
Jo Vasco da Gaman retkikunta vuonna 1502 havaitsi Maputonlahden luonnonsataman hyväksi rantautumispaikaksi, ja myöhemmin 1500-luvulla jokisuuhun perustettiin portugalilaisten kauppa-asema nimeltä *Lourenço Marques*. Hollantilaiset rakensivat linnoituksen 1700-luvulla nykyisen Maputon paikalle, mutta hylkäsivät sen kymmenen vuoden kuluttua. Heidän jälkeensä myös britit ja Transvaal esittivät aluevaatimuksia alueella.

Lourenço Marquesista tuli Mosambikin pääkaupunki vuonna 1898. Kaupungin nimi vaihdettiin Maputoksi Mosambikin itsenäistyttyä vuonna 1975.

Talous
------

Maputon, ja koko Mosambikin, suurimpia hankkeita on Mozalin alumiinisulattamo, joka toimii 17 kilometrin päässä Maputosta. Mozalissa työskentelee vakituisesti yli tuhat ihmistä ja alihankkijoidensa kautta se työllistää välillisesti yli 10 000 ihmistä.

Maputo kuvattuna kansainväliseltä avaruusasemalta
Maputon kansainvälinen lentoasema
Kaupungissa on Maputon kansainvälinen lentoasema ja Mosambikin suurin satama, Maputon satama. Sataman palveluihin kuuluvat erityisterminaalit alumiinin, sitrushedelmien, sokerin, konttien ja tankkerien lastaamiseen. Kaupungin tärkeimmät vientituotteet ovat hiili, puuvilla, sokeri, kromi, sisal, kopra ja mahonki.

Nähtävyyksiä
------------

Rautatieasema vuodelta 1910
Maputossa sijaitsee Mosambikin presidentin virallinen asumus Palácio da Ponta Vermelha. Kasvitieteellinen puutarha on vuodelta 1885. 
Takorautarakenteistaan tunnettu ranskalainen arkkitehti Gustave Eiffel piirsi vuonna 1892 kuvernöörille palatsin, joka tunnetaan nimellä *The Iron House*. Metallirakenteet tekivät talosta sopimattoman subtrooppiseen ilmastoon, eikä kuvernööri koskaan asunut talossa. Nyt talo on museona. Myös rautatieasema vuodelta 1910 on Eiffelin piirtämä, ja sen rautaa ja marmoria yhdistävät rakenteet ovat edelleen jäljellä. Suuri kupoli on suunniteltu päästämään asemalle valoa ja raitista ilmaa.

Muihin nähtävyyksiin kuuluvat vallankumouksen museo, kansallinen taidemuseo, jossa on mosambikilaisten nykytaiteilijoiden teoksia, sekä Parcan vanha linnoitus.

Kaupungin ulkopuolella matkailijaa houkuttelevat Maccanetan rantakohde ja norsujen suojelualue kaupungin eteläpuolella. Siellä on yli 200 norsua.

Maantiede ja ilmasto
--------------------

Maput sijaitsee Maputonlahden pohjukassa Maputo-joen suussa, mihin muodostui suojaisa luonnonsatama. Inhacan saari sijaitsee lähellä Maputon rannikkoa, ja suojaa satamapaikkaa. Sen vieressä on pienempi Portugalinsaari. Molemmat ovat suosittuja ranta- ja sukelluskohteita.

Koska Maputon 2400 tiestä ja kadusta vain 450:llä on nimi, osoitteita varten on kehitetty omaperäinen numerointijärjestelmä, jossa kadun numeroa kuvaa kaupunginosan numero, piste ja kadun kolminumeroinen järjestysnumero.

Maputossa vallitsee subtrooppinen ilmasto. Sateita saadaan marraskuusta helmikuuhun. Kuumin kuukausi on helmikuu.

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| **Maputon ilmastotilastoa**

|  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- |
|  | tammi | helmi | maalis | huhti | touko | kesä | heinä | elo | syys | loka | marras | joulu |  |  |
| Vrk:n ka. ylin lämpötila (°C) | 30 | 31 | 29 | 28 | 27 | 25 | 24 | 26 | 27 | 28 | 28 | 29 | **ka.** | **27,7** |
| Vrk:n ka. alin lämpötila (°C) | 22 | 22 | 21 | 19 | 16 | 13 | 13 | 14 | 16 | 18 | 19 | 21 | **ka.** | **17,8** |
|  |
| Sademäärä (mm) | 130 | 125 | 125 | 53 | 28 | 20 | 13 | 13 | 28 | 48 | 81 | 97 | **Σ** | **761** |
|  |
| Sadepäivät (d) | 9 | 8 | 9 | 5 | 3 | 2 | 2 | 2 | 3 | 5 | 7 | 9 | **Σ** | **64** |

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| Lämpötila | 

30|  |
| --- |
| 22 |

 | 

31|  |
| --- |
| 22 |

 | 

29|  |
| --- |
| 21 |

 | 

28|  |
| --- |
| 19 |

 | 

27|  |
| --- |
| 16 |

 | 

25|  |
| --- |
| 13 |

 | 

24|  |
| --- |
| 13 |

 | 

26|  |
| --- |
| 14 |

 | 

27|  |
| --- |
| 16 |

 | 

28|  |
| --- |
| 18 |

 | 

28|  |
| --- |
| 19 |

 | 

29|  |
| --- |
| 21 |

 |

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| Sadanta | 130  | 125  | 125  | 53  | 28  | 20  | 13  | 13  | 28  | 48  | 81  | 97  |

**Lähde:** BBC |

Kulttuuri ja koulutus
---------------------

Mosambikin vanhin yliopisto, Eduardo Mondlane -yliopisto, toimii Maputossa.

Mosambikin kansallinen tanssiryhmä, *Companhia Nacional de Canto e Danca de Mocambique* harjoittelee ja esiintyy Kulttuuritalolla (Casa de Cultura.

Portugalin pääkaupunki Lissabon on Maputon ystävyyskaupunki.

Lähteet
-------

1. 1 2  Citypopulation
2. 1 2  Maputo Port[vanhentunut linkki] African Cities
3. ↑  Maputo[vanhentunut linkki] African Cities
4. ↑  About Mozal BHP Billiton
5. ↑  IDA - Mozal Plant Spurs Investment and Growth in Mozambique  5/2007. The World Bank Group. Viitattu 23.12. 2009. (englanniksi)
6. ↑  Rishab Joshi: 5 Major Ports in Mozambique *marineinsight.com*.  9.4.2022. Viitattu 5.10.2023. (englanniksi)
7. ↑  Transportation *Mozambique - Country Commercial Guide*.  30.11.2022. U.S. Department of Commerce, trade.gov. Viitattu 5.10.2023. (englanniksi)
8. ↑  Rainbow Tours
9. 1 2  Downtown area (Arkistoitu – Internet Archive) Time Out Maputo
10. ↑  Sightseeing Maputo[vanhentunut linkki] African Cities
11. ↑  Maputo: The Mozambique Capital Destination Mozambique
12. ↑  Visit The Elephants At Maputo Elephant Reserve Mozambique Direct
13. ↑  Mozambique Travel Guide to Maputo and Inhaca Destination Mozambique
14. ↑  Daily Boat Trips To Inhaca And The Portuguese Islands Mozambique Direct
15. ↑  New address code for Maputo (Arkistoitu – Internet Archive) Time Out Maputo
16. ↑  CIES (Arkistoitu – Internet Archive)

Aiheesta muualla
----------------

* Kuvia tai muita tiedostoja aiheesta **Maputo** Wikimedia Commonsissa

Mosambikin maakunnat

* Cabo Delgado
* Gaza
* Inhambane
* Manica
* Maputo
* Maputo (kaupunki)
* Nampula
* Niassa
* Sofala
* Tete
* Zambezia


|  |  |  |  |  |
| --- | --- | --- | --- | --- |
| 

| * n
* k
* m
Afrikan pääkaupungit |
| --- |
|  |
| Pääkaupungit | 
* **Abuja**, Nigeria
* **Accra**, Ghana
* **Addis Abeba**, Etiopia
* **Alger**, Algeria
* **Antananarivo**, Madagaskar
* **Asmara**, Eritrea
* **Bamako**, Mali
* **Bangui**, Keski-Afrikan tasavalta
* **Banjul**, Gambia
* **Bissau**, Guinea-Bissau
* **Brazzaville**, Kongon tasavalta
* **Conakry**, Guinea
* **Dakar**, Senegal
* **Djibouti**, Djibouti
* **Dodoma**, Tansania
* **Freetown**, Sierra Leone
* **Gaborone**, Botswana
* **Gitega**, Burundi
* **Harare**, Zimbabwe
* **Jamestown**, Saint Helena
* **Juba**, Etelä-Sudan
* **Kairo**, Egypti
* **Kampala**, Uganda
* **Khartum**, Sudan
* **Kigali**, Ruanda
* **Kinshasa**, Kongon demokraattinen tasavalta
* **Libreville**, Gabon
* **Lilongwe**, Malawi
* **Lobamba**, Swazimaa
* **Lomé**, Togo
* **Luanda**, Angola
* **Lusaka**, Sambia
* **Malabo**, Päiväntasaajan Guinea
* **Mamoudzou**, Mayotte
* **Maputo**, Mosambik
* **Maseru**, Lesotho
* **Mbabane**, Swazimaa
* **Mogadishu**, Somalia
* **Monrovia**, Liberia
* **Moroni**, Komorit
* **Nairobi**, Kenia
* **N’Djamena**, Tšad
* **Niamey**, Niger
* **Nouakchott**, Mauritania
* **Ouagadougou**, Burkina Faso
* **Port Louis**, Mauritius
* **Porto-Novo**, Benin
* **Praia**, Kap Verde
* **Pretoria**, Etelä-Afrikka
	+ **Bloemfontein**
	+ **Kapkaupunki**
* **Rabat**, Marokko
* **Saint-Denis**, Réunion
* **São Tomé**, São Tomé ja Príncipe
* **Tripoli**, Libya
* **Tunis**, Tunisia
* **Victoria**, Seychellit
* **Windhoek**, Namibia
* **Yaoundé**, Kamerun
* **Yamoussoukro**, Norsunluurannikko

 |

 |